தலை அறுபடும்படி காட்டினிடை செல்லுதல் துன்பமாகும். வலையை நம்பி வாழ்பவனின் செருக்கு துன்பமாகும். புலாலை விரும்பி உண்ணுதல் துன்பமாகும். முலை இல்லாதவள் பெண் தன்மையை விரும்புதல் துன்பமாகும். மணி இலாக் குஞ்சரம் வேந்து ஊர்தல் இன்னா; துணிவு இல்லார் சொல்லும் தறுகண்மை இன்னா; பணியாத மன்னர் பணிவு இன்னா; இன்னா, பிணி அன்னார் வாழும் மனை. 13 ஊர்தல் - ஏறிச்செல்லுதல் குஞ்சரம் - யானை மணியில்லாத யானையின் மீது ஏறிச் செல்லுதல் அரசனுக்குத் துன்பமாகும். பகையை வெல்லுந் துணிவில்லாதவர்கள் கூறும் வீர மொழிகள் துன்பமாகும். வணங்கத்தகாத அரசனை வணங்குதல் துன்பமாகும். நோயுள்ளவர் வீட்டில் வாழ்வது துன்பமாகும்.